महाराष्ट्र : 11 लोगों को ले जा रही बोट वेना नदी में डूबी, दो की मौत, 6 की तलाश जारी  
नाव पर 11 लोग सवार थे
तीन लोगों को बचाया गया है
2 शव बरामद, 6 की तलाश जारी
महाराष्ट्र के नागपुर की वेना नदी में नाव डूब गई है. इस पर 11 लोग सवार थे. अभी तक तीन लोगों को बचाया गया है और दो शव बरामद किए गए हैं. छह लोगों की तलाश जारी है. यह हादसा नागपुर की कमलेश्वर तहसील की वेना नदी में हुआ. मौके पर एसडीआरएफ, गोताखोरों और पुलिस की टीम मौजूद है. नागपुर ग्रामीण के एसपी शैलेष बलकावड़े ने कहा, शाम 6 से 6.30 के बीच हुई घटना में सात लोगों के डूबने की आशंका है. तीन लोगों दो नाविक और एक छात्र को बचा लिया गया है. एक शव रात में निकाला गया. अधिकारी के मुताबिक- नौका पर 11 लोग सवार थे.